पाएं अपने शहर की ताज़ा ख़बरें और फ्री ई-पेपरडाउनलोड करें
मुफस्सिल थाना अंतर्गत आदर्श ग्राम टीकारामपुर में गुरुवार सुबह नाला व रास्ता विवाद में दो पक्षों में मारपीट के बाद गोलीबारी हुई। दोनों पक्ष द्वारा करीब एक दर्जन राउंड फायरिंग की गई। गोली लगने से कृष्णा महतो की पत्नी लुखो देवी घायल हो गई। गोली महिला के जांघ में लगते हुए निकल गई। जिसका इलाज सदर अस्पताल मंे चल रहा है। गोलीबारी की सूचना पर मुफस्सिल थाना पुलिस मौके पर पहुंची और मामला को शांत कराया। इस मामले में एक पक्ष ने थाना में लिखित शिकायत दर्ज कराया है, जबकि घायल महिला का फर्द बयान अस्पताल में दर्ज कर पुलिस छानबीन में जुटी है। जानकारी के अनुसार कृष्णा महतो एवं पड़ोसी जीछो महतो के बीच रास्ता को लेकर पहले से विवाद चल रहा था। गुरुवार सुबह नाला में पानी बहाने को लेकर दोनों परिवार के बीच विवाद हो गया और देखते ही देखते दोनों पक्षों में मारपीट होने लगा। इस बीच दोनों पक्ष के लोग छत पर से एक दूसरे पर पत्थर चलाने लगे। इस दौरान दोनों ओर से लगभग एक दर्जन राउंड गोली भी चली। फायरिंग के दौरान एक गोली कृष्णा महतो की पत्नी लुखो देवी के दाएं जांघ में लगते हुए निकल गया। सूचना पर मुफ्फसिल थाना की पुलिस वहां पहुंची और मामला को शांत कराया। तथा घायल महिला को इलाज के लिए अस्पताल भिजवाया। घायल लुखो देवी का पुलिस ने फर्द बयान दर्ज किया। वहीं दूसरे पक्ष की ओर से जीछो महतो की पत्नी रूकमणि देवी ने मुफस्सिल थाना में कृष्णा महतो एवं अन्य के खिलाफ लिखित शिकायत दर्ज किया है।
नीतीश और विकास पर गोलीबारी पर आरोप
कृष्णा महतो ने बताया कि पड़ोसी जीछो महतो उसके घर के सामने नाला का पानी बहा रहा था। जिसका मैंने विरोध किया तो उसने मारपीट शुरू कर दिया। इसके बाद जीछो के परिजन अमन महतो, खाखो महतो व अन्य मिल कर उस पर पत्थर से हमला कर दिया और अमन महतो का बेटा नीतीश और विकास फायरिंग कर दिया। जिसमें एक गोली उसकी पत्नी को लग गई।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva zho_Hant eng_Latn